Tekoälyn riskit – hallusinaatiot, vinoumat ja tietoturva
2024-11-06 09:00 - 12:00 | Teams
Generatiivinen tekoäly – kuten ChatGPT – lisää tutkitusti tekemisen laatua ja nopeutta. Tekoälystä on hyötyä moninaisissa tehtävissä, joissa käsitellään, luodaan tai muokataan tekstuaalista sisältöä tai tarvitaan uutta kuva-, ääni- tai videoaineistoa. Generatiivisen tekoälyn käyttöön liittyy riskejä esimerkiksi hallusinaatioiden (eli tekoälyn keksimien sepitteiden), vinoumien ja tietoturvan osalta. Riskit ovat saattaneet jäädä taka-alalle tekoälyn nopeassa kehityksessä ja halussa ottaa tekniikka nopeasti käyttöön.

AKE Porvoon järjestämässä kolmituntisessa webinaarissa pohditaan mm. seuraavia kysymyksiä:

Millaisella käytöllä sepitteitä esiintyy eniten? Onko palveluiden välillä eroja hallusinaatioiden suhteen? Millä toimenpiteillä voin vähentää niiden määrää? Mitä minun pitää tietää tekoälymallin vinoumista ja ennakkoluuloista? Entä mitkä ovat kaikista tärkeimmät toimenpiteet, kun pohditaan generatiivisen tekoälyn tietoturvallista käyttöä? Koulutus sisältää lukuisia käyttödemonstraatioita ja esimerkkejä elävästä elämästä.

Kouluttajana toimii tieto- ja teknologia-asiantuntija Jarkko Koivuniemi Aluepro Oy:stä.

Tuleeko tallenne?

Tallenne on saatavilla ainoastaan koulutukseen OSALLISTUJILLE kuukauden ajan.

Kenelle?

Koulutus on suunnattu ensisijaisesti Uudenmaan yleisten kirjastojen henkilökunnalle. Se on suunnattu kaikille, jotka jo hyödyntävät generatiivista tekoälyä oman työnsä tehostamisessa sekä yleisesti organisaatioille, jotka pohtivat organisaation tekoälyohjeistusta sekä sitä, mihin tehtäviin tekoälyä voidaan käyttää organisaatiossa. Koulutus ei vaadi ennakkotietoja ja se tarkastelee riskejä sekä niiden vähentämistä kansantajuisesti ja ratkaisulähtöisesti.

Ilmoittaudu mukaan tästä linkistä 1.11. mennessä. (https://link.webropolsurveys.com/EP/4FCDBC72CB3F8C9A)
